**Våren 2016 er fordypningstemaet ”Modernismens kjønn”.**

Modernitet, modernisme og spørsmål om kjønn er uløselig knyttet sammen, selv om forbindelse sjelden tematiseres eksplisitt *mainstream* forskning. På dette emnet skal vi derfor stille spørsmål om hvilken betydning kjønn, og seksualitet, hadde i den tidlige modernismen, og hvordan kjønn har preget modernismeteorier. Pensum består av tekster og bilder fra siste del av det 19. og de første tiårene av det 20. århundre1900-tallet. Vi fokuserer på modernitetsopplevelser – storbyen, identitetsproblematikk, kropp, kunst, kvinnelighet og mannlighet – og på kjønn og formeksperimentering.

Når du har fullført dette emnet, har du:

* lært å reflektere inn kjønnsdimensjonen i modernismens teori og estetiske praksis
* lært å analysere litterære verk og billedkunst ut fra en eksplisitt tematisering av kjønn og modernisme
* gjennom valget av oppgaveformulering og skriving av oppgaven satt deg inn i deler av den omfattende forskningen om kjønn og modernisme og dessuten opparbeidet skrivetrening og selvstendighet.